જ્યારથી મોબાઈલમાં કેમેરો આવ્યો છે જાણે કે એવું લાગે છે કે લોકો ફરવા માટે કમ અને ફોટો લેવા માટે વધુ જાય છે. ક્યારેક ચશ્માં પહેરીને તો ક્યારેક ચશ્માં વગર, ક્યારેક જૈકેટ પહેરીને તો ક્યારેક જૈકેટ પહેર્યા વગર. માત્ર ફોટોજ નહીં પણ તે જગ્યા પર સેલ્ફી લેવી પણ જરૂરી બને છે. અને એમાં પણ જો કોઈ સુંદર જગ્યા મળી જાય,પછી તો જ્યાં સુધી ફોનની બેટરી ખત્મ ન થઇ જાય ત્યાં સુધી તો આ સિલસિલો તો ચાલુ જ રહેતો હોય છે. સારી ફોટો ક્લિક કરવા માટે આપણે ખતરનાક જગ્યાઓ પર પણ જતા અચકાતા નથી. કદાચ તમે પણ ઘણીવાર પહાડની ચોટી કે કોઈ અન્ય ઉંચી જગ્યાઓ પર ફોટો ખેંચાવી હશે. જો તમે પણ તે ફોટોસને લઈને ખુદને ખતરો કે ખિલાડી સમજો છો તો આજે અમે તમને રૂબરૂ કરાવવા જ જઈ રહ્યા છીએ, અસલી ખતરો કે ખિલાડીઓને.